kardosdrur/scandi-wiki huggingface dataset:
Rodger Bain

Rodger Bain (født 1945) var i 1970'erne en pladeproducer bedst kendt for at producere heavy metal albums af bands såsom Black Sabbath og Judas Priest.

Karriere 
Han producerede Black Sabbath's første tre album, Budgie's første album og Judas Priest's første album, Rocka Rolla. Bain dominerede produktionen af Judas Priest's første album og tog beslutninger som bandet ikke var enig i. Bain fravalgte senere fanfavoritter som "Tyrant", "Genocide" og "The Ripper" fra albummet. Derudover skar han sangen "Caviar and Meths" ned fra et 10-minutter lang sang til et 2-minutters instrumentalnummer.

Han producerede også Judas Priest-albumet Hero, Hero, som indeholdt remixes af sporene på Rocka Rolla. Begge disse albums blev negativt modtaget af anmelderne.

På Last Supper dvd'en beskriver Black Sabbath-bassist Geezer Butler Bain positivt og fastslår at han lod dem indspille deres albums live, hvilket stadig er en usædvanlig måde at indspille på, selv da andre producere havde nægtet.

Fodnoter 

Musikproducere fra Storbritannien
Tjek fødselsår
Discogs

Discogs (forkortelse for discographies, ’diskografier’) er en webside/markedsplads (køb/salg) og database med information om musikindspilninger. Discogs blev oprettet i oktober 2000 af Kevin Lewandowski (programmør, dj og musikelsker) som en database over hans private pladesamling.

Databasen inkluderer alle former for kommercielle og ukommercielle plader, promoplader og bootlegindspilninger. Discogs er i dag den største internetbaserede database for udgivet musik og den største hvad angår udgivelser på vinyl.
Medregnet alle stilarter, genrer og format er over 7.600.000 udgivelser katalogiserede. Det findes også lister for over 4.600.000 kunstnere og over 610.000 pladeselskaber. Websiden havde i januar 2019 443.637 brugere hver dag, hvor også millionvis af udgivelser udbydes til salg.

Referencer

Eksterne henvisninger 
 Discogs 

Netdatabaser
Etableret i 2000
Electric Eye

Electric Eye er en opsamlingsdvd af det britiske heavy metal-band Judas Priest, udgivet i 2003. Dvd'en indeholder promovideoer, BBC-optrædender og en koncert optaget i Dallas, Texas under Fuel For Life-turnéen i 1986:

Promovideoer:
 "Living After Midnight" (1980)
 "Breaking the Law" (1980)
 "Don't Go" (1981)
 "Heading Out to the Highway" (1981)
 "Hot Rockin'" (1981)
 "You've Got Another Thing Comin'" (1982)
 "Freewheel Burning" (1984)
 "Love Bites" (1984)
 "Locked In" (1986)
 "Turbo Lover" (1986)
 "Johnny B Goode" (1988)
 "Painkiller" (1990)
 "A Touch of Evil" (1990)

Live – Dallas, Texas 1986
 "Out in the Cold"
 "Locked In"
 "Heading Out to the Highway"
 "Breaking the Law"
 "Love Bites"
 "Some Heads Are Gonna Roll"
 "The Sentinel"
 "Private Property"
 "Desert Plains"
 "Rock You All Around the World"
 "The Hellion/Electric Eye"
 "Turbo Lover"
 "Freewheel Burning"
 "The Green Manalishi (With the Two-Pronged Crown)"
 "Parental Guidance"
 "Living After Midnight"
 "You've Got Another Thing Comin'"
 "Hell Bent for Leather"
 "Metal Gods"

BBC-optrædender:
 "Rocka Rolla" – Old Grey Whistle Test 25/4/75
 "Dreamer Deceiver" – Old Grey Whistle Test 25/4/75
 "Take on the World" – Top of The Pops 25/01/79
 "Evening Star" – Top of The Pops 17/5/79
 "Living After Midnight" – Top of The Pops 27/3/80
 "United" – Top of The Pops 28/8/80

Musikere 
 Rob Halford – Vokal, mundharmonika
 K.K. Downing – Guitar, baggrundsvokal
 Glenn Tipton – Guitar, baggrundsvokal
 Ian Hill – Bas

 John Hinch – Trommer (dele af dvd'en)
 Les Binks – Trommer (dele af dvd'en)
 Dave Holland – Trommer (dele af dvd'en)
 Scott Travis – Trommer (dele af dvd'en)

Musikvideoer og DVD-er
Jordbrugets UddannelsesCenter Århus

Jordbrugets UddannelsesCenter Århus (JU Århus) er en erhvervsskole, der udbyder en bred vifte af uddannelser og kurser inden for det grønne område – landbrug, gartneri, skovbrug og blomsterbinderi. JU Århus består af to afdelinger syd for Aarhus.

Skolen administreres fra afdelingen i Beder, der ligger ved landevejen mod Odder, cirka 13 km syd for Aarhus. I Beder udbydes uddannelserne anlægsgartner, gartner, skov- og naturtekniker (grundforløb) samt blomsterbinder og en række forskellige kurser.

Skolelandbruget Bredballegård, afdelingen i Mårslet, udbyder landmandsuddannelsen, det særlige studenterforløb Trin S, grundforløbet til dyrepasser og hestemanager, samt hele uddannelsen til jordbrugsmaskinfører.

JU Århus er resultatet af en fusion den 1. januar 2008 mellem to af jordbrugets ældre uddannelsessteder: Vejlby Landbrugsskole og DCJ (Dansk Center for Jordbrugsuddannelse).

Referencer

Eksterne henvisninger 
 Jordbrugets UddannelsesCenter Århus websted

Tekniske skoler i Danmark
Uddannelsesinstitutioner i Aarhus
Etableret i 2008
Balletmester

Balletmester (fransk maître de ballet, maîtresse de ballet) kaldes den person som har til opgave at træne og undervise et balletkompagnis dansere. Balletmesteren assisterer koreografen og leder repetitioner.

Kendte balletmestre i udvalg 
 August Bournonville
 Filippo Taglioni 
 Jules Perrot
 Arthur Saint-Léon 
 Marius Petipa
 Lev Ivanov
 Frederick Ashton 
 George Balanchine 
 Rudolf Nurejev
Supergruppe

Supergruppe er et udtryk fra sidst i 1960’erne. Udtrykket dækker over en musikgruppe, som regel en rockgruppe, som er sammensat af anerkendte og/eller respekterede musikere fra andre grupper eller soloartister. Den første supergruppe var Cream som bestod af Ginger Baker fra Graham Bond Organisation, Eric Clapton, fra The Yardbirds, John Mayall & the Bluesbreakers, og Jack Bruce fra John Mayall & the Bluesbreakers, Manfred Mann og Graham Bond Organisation. Navnet supergruppe skulle have sin oprindelse fra et album der blev udsendt 1968 Super Session med Al Kooper, Mike Bloomfield og Stephen Stills.
Koalitionen af David Crosby, Stephen Stills og Graham Nash i gruppen Crosby, Stills & Nash og senere sammen med Neil Young i Crosby, Stills, Nash & Young er et andet tidligt eksempel på en supergruppe, de havde tidligere succes i grupperne The Byrds, Buffalo Springfield, og The Hollies henholdsvis.

Notable supergrupper 
Denne liste har hvert bands oprindelige medlemmer, og medlemmer der kom med efter etableringen.

Listen indeholder kun grupper, som har optrådt med mere end én sang eller mere end ét liveshow sammen.

Supergrupper med kun ét album eller show 
Disse grupper udgav ofte kun ét album eller turnerede én gang eller gav en enkelt koncert.

Referencer 

Rockgrupper
Christian Keller (fodboldspiller)

Christian Thielsen Keller (født 17. august 1980) er en dansk tidligere professionel fodboldspiller, der spillede for Viborg FF, Torino, Lazio, Stabæk, Kasımpaşa og Randers FC.

Klubkarriere 
Christian Keller er oprindelig fra Brørup og spillede indtil 2003 i Vejle Boldklub. Gennembruddet på seniorniveau kom hos Viborg FF. Her spillede Keller frem til januar 2005, hvorefter turen gik til Torino FC og senere S.S. Lazio.

Den 23. juni 2011 skiftede Christian Keller til Randers FC på en fireårig kontrakt.

Den 27. juni 2016 skiftede han til Viborg FF på en etårig kontrakt. Han kom til klubben efter at have fået ophævet sin kontrakt i Randers FC, efter interne problemer i privatlivet mellem ham og daværende holdkammerat Jonas Borring.

Det blev senere dækket massivt i såvel tv og trykte medier, at Keller havde indledt et forhold til Borrings kone mens de to var holdkammerater i Randers FC, og var årsagen til Borring-parrets separation.

I januar 2017 annoncerede Keller at han ville stoppe karrieren i sommeren 2017.

Landsholdskarriere 
Christian Keller spillede 27 ungdomslandskampe for Danmark i perioden 1996-2000 og var udtaget til ligalandsholdet i 2007.

Referencer

Eksterne henvisninger 

 
 Christian Keller på danskfodbold.com

Fodboldspillere fra Danmark
Fodboldspillere fra Viborg FF
Fodboldspillere fra Vejle Boldklub
Fodboldspillere fra SS Lazio
Fodboldspillere fra Torino FC
Fodboldspillere fra Stabæk Fotball
Fodboldspillere fra Randers FC
Personer fra Brørup
Fodboldspillere fra Kasımpaşa S.K.
Christian Keller

Christian Keller, personer med dette navn:
 Christian Keller (fodboldspiller) – dansk professionel fodboldspiller
 Christian Keller (læge) – (1858-1934) dansk læge
 Christian Keller (svømmer) – tidligere tysk svømmer, som har deltaget i de olympiske lege
Otto Bache

Otto Bache (21. august 1839 i Roskilde — 28. juni 1927 i København) var en dansk maler.

Otto Bache blev som 11-årig  optaget på Kunstakademiet, hvor han lærte at male af blandt andre Wilhelm Marstrand. I  1857 fik han  akademiets store sølvmedalje, der svarede til et afgangsbevis. Otto Baches valg af emner var i starten især dyrenes liv og portrætter og mindre figurbilleder. Senere større historiske kompositioner.

I 1866 fik han Akademiets Rejseunderstøttelse og tog til  Paris, hvis kunst i høj grad påvirkede hans allerede i Marstrands Skole udviklede maleriske foredrag. To så kraftig udførte billeder som Karréheste og Franske Omnibusheste i Stald (1867-68) vidnede om hans fremskridt. Sit andet rejseår tilbragte Bache i Italien, og efter hjemkomsten giftede han sig i 1868 med Clara Charlotte Elise Haagensen.

Han var Kommandør af 1. grad af Dannebrog og Dannebrogsmand. Begravet på Holmens Kirkegård.

Af hans arbejder kan fremhæves:
 Efter Vildsvinejagten (Den Kgl. Malerisamling, 1876).
 Et Kobbel Heste uden for en Kro, med dyrene næsten i legemsstørrelse og med, som så tit i Baches billeder, et virkningsfuldt landskab som baggrund (Kongens Privatsamling, 1878).
 Vintermorgen ved Børsen, med en træffende valgt diset luftvirkning over og om de talrige figurer (1881).
 De sammensvorne rider fra Finderup efter mordet på Erik Klipping Skt. Cæcilienat 1286 (Nationalmuseet på Frederiksborg, 1882). 
 Slutning af Parforcejagten paa Frijsenborg (1884), med en mængde portrætfigurer. 
 Køerne drives ud af Stalden; Morgen sent i Oktober, med dyrene i legemsstørrelse (Den Kgl. Malerisamling, 1883) 
 Christian IV’s Kroningstog (Nationalmusæet på Frederiksborg, 1887), hans største og betydeligste værk. 
I hele denne række billeder, der kun er et udvalg af, hvad han har malet, støttes den sunde, energiske udførelse af en stedse mere udviklet sans for en farvevirkning, hvori kraft parres med finhed.

Billedgalleri

Eksterne henvisninger 

 Ph. Weilbach: 
 
 
 
 

Malere fra Danmark
Historiemalere
Ansatte ved Det Kongelige Danske Kunstakademi
Kommandører af 1. grad af Dannebrog
Dyremalere
Portrætmalere
Modtagere af Thorvaldsen Medaillen
Otto
Medlemmer af Det Kongelige Akademi for de Skønne Kunster
Hannoveraner

Hannoveraner er en hesterace med oprindelse i  Niedersachsen i Tyskland og er en af de mest kendte og udbredte af de europæiske varmblodsheste. Avlsarbejdet for at udvikle en kombineret landbrugs- og kavalerihest begyndte i statsstutteriet i Celle, som blev grundlagt i 1735 i Niedersachsen.

Racens ydeevne er godt dokumenteret blandt andet gennem en mængde OL-guld i både springridning og dressur. Dagens hannoveraner varierer i type. Stangmålet er mellem 160 og 168 cm.

Oprindelse 
Hannoveraneren stammer fra Hannover i delstaten Niedersachsen. Den moderne hannoveranske race er grundlagt mellem 1714 og 1837, hvor Hannover var i personalunion med England. Engelsk fuldblod har haft stor betydning for hannoveranerens tilblivelse. Den er halvblod: en blanding af fuldblod og koldblod. Hannoveranerens aner kan føres helt tilbage til middelalderens tunge krigsheste.

Historie 
Den moderne hannoveranerrace blev grundlagt mellem 1714 og 1837. I 1735 blev de første skridt mod en organisation af avlen taget med oprettelsen af et statsstutteri i Celle efter anordning af den engelske konge Georg II, som også var kurfyrste i Hannover. Stutteriets målsætning var at ændre hannoveraneren fra krigshest til lettere landbrugs- eller køreheste. Til dette blev brugt hingste fra Holsten, fuldblodsheste fra England, hingste fra Nepal, Andalusien, Preussen og Mecklenburg. Det gjorde hannoveraneren til en populær kørehest i slutningen af 1700-tallet.

I 1867 blev der dannet en forening for private opdrættere, hvis formål var at skabe en stærk køre- og kavalerihest.

I 1899 blev stambogen for hannoveranerhopper oprettet. Hannoveraneren var nu kendt i hele Tyskland, Skandinavien og Schweiz.

Efter 1. verdenskrig ændredes hannoveranereren endnu engang. Der var mindre behov for heste i militæret, og målet var nu at fremavle en stærk varmblodshest med styrke nok til landbruget, men også med tilstrækkelig ædelhed, mod og bevægelse til at blive anvendt som ridehest. Racen blev nu igen forædlet med engelsk fuldblod og i mindre omfang trakehnere og arabere.

Hesteracer
Spillemændene

Spillemændene var en dansk folk-rockgruppe.

Gruppemedlemmer 

 Flemming Thorsbro Pedersen, violin og klaver
 Jens Henrik Sandberg, trommer og fløjte
 Torben Bruun, akustisk guitar og mandolin
 Ole Berg Nielsen, elektrisk guitar og mandolin
 Flemming Walsøe Therkelsen, bas og salmecykel
 Henning Stærk, bas
 Lars Hybel, bas

Diskografi 
 Rilleræset, 1972
 Balrok, 1974
 Spillemændene, 1975

Rockgrupper fra Danmark
Tacoma Narrows-broen

Tacoma Narrows-broen er en dobbelt hængebro over Tacoma Narrows-strædet i byen Tacoma ca. 40km sydsydvest for Seattle i staten Washington i USA.

Broen var en af de første hængebroer, som blev bygget, så man havde ikke mange erfaringer med denne brotype. I 1940 gik det galt, og broen faldt ned. Den pågældende dag var vindhastigheden høj, og en kombination af vridninger og lodrette svingninger (flutter) medførte at broen blev vredet itu og faldt ned. I dag ved man at lignende uheld undgås, ved at gøre broen tilstrækkelig vridningsstabil.

Designeren af Tacoma-broen havde gjort broen billigere, ved at vælge en mindre vridningsstabil løsning. Brobyggerne har dermed lært meget af den uheldige historie.

I 1950 blev en ny bro indviet, og i 2007 blev den dubleret for at kunne tage den øgede trafik.

Se også 
 Længste hængebroer
 Puget Sound

Tacoma
Hængebroer
Bygninger, konstruktioner og anlæg i Washington
Jens Sørensen (søkortdirektør)

Jens Sørensen (28. december 1646 i Sølvesborg – 6. oktober 1723 i København) var søkortdirektør fra 1689-1723. Han opmålte de danske farvande fra 1686 til sin død. 

Jens Sørensen havde ingen formel uddannelse inden for opmåling, anvendte enkle metoder ved hjælp af lod, kompas og en særlig målevogn. Hans produktion af søkort blev aldrig trykt hvorfor få mennesker fik glæde af de efter datidens forhold meget nøjagtige kort.

Hans håndtegnede kort opbevares i dag hos Geodatastyrelsen, Det Kongelige Bibliotek samt Rigsarkivet, hvor også hans arkivalier opbevares.

Han blev begravet i Holmens Kirke, men i 1750 flyttet til Holmens Kirkegård.

Kilder 
 Johannes Knudsen, Søkortdirektør Jens Sørensen : den danske hydrografis fader : 1646-1723 : et bidrag til det danske søkortvæsens historie, Kgl. Danske Søkort-Arkiv, 1918.
 Johannes Knudsen (udg.), Af Søkortdirektør Jens Sørensens Papirer, udgivet af Marineministeriets Foranstaltning af Det Kongelige Danske Søkort-Arkiv, 1921.

Danskere i 1600-tallet
Danskere i 1700-tallet
Kartografer fra Danmark
Personer i Dansk Biografisk Leksikon
Personer fra Blekinge
Christian Keller (svømmer)

Christian Keller (født 3. august 1972 i Nordrhein-Westfalen) er en tidligere tysk medley- og frisvømmer. 

Hans første store internationale resultat kom, da han var med til at vinde bronze ved EM i 1991 i 4×200 m fri. Han har siden deltaget i en stribe internationale mesterskaber og vundet to VM-bronze (4×200 m fri), tolv EM-medaljer, deraf to af guld (200 m medley i 1995, 4×200 m fri i 1999) samt fem VM-medaljer på kortbane, heriblandt guld i 200 m medley i 1993, og otte EM-medaljer på kortbane, heriblandt guld i 4×50 m brystsvømning i 1993.

Han har deltaget i fire olympiske lege i træk fra 1992 og frem. Her var hans bedste individuelle placering en sjetteplads i 200 m medley i 2000 i Sydney, mens det er blevet til adskillige finalepladser i holdsvømning. Bedst gik det ved OL 1996 i Atlanta, hvor han sammen med Aimo Heilmann, Cristian Tröger, Steffen Zesner, Konstantin Dubrovin og Oliver Lampe vandt bronze i 4×200 m fri. Efter en andenplads i deres indledende heat havde de en hård kamp med svenskerne om andenpladsen efter de suveræne amerikanere, der vandt guld, og duellen endte med, at svenskerne fik sølv med et forspring på 0,15 sekund til tyskerne på tredjepladsen.

Referencer

Eksterne henvisninger 
 Christian Kellers hjemmeside

Svømmere fra Tyskland
Personer fra Nordrhein-Westfalen
Deltagere for Tyskland ved sommer-OL 1992
Deltagere for Tyskland ved sommer-OL 1996
Deltagere for Tyskland ved sommer-OL 2000
Deltagere for Tyskland ved sommer-OL 2004
Olympiske bronzemedaljevindere fra Tyskland
North West England

North West England, også kendt på dansk som Nordvest-England, er en af de 9 regioner i England. Regionen består af 5 ceremonielle grevskaber, men er administrativt inddelt i 10 forskellige områder.

Storbritannien som helhed havde 73 medlemmer af Europa-Parlamentet ved valget dertil i 2014. Disse medlemmer vælges i regionerne, hvor Nordirland, Skotland, Wales, og hver af de engelske regioner udgør valgkredse, på nær at det britiske oversøiske territorium Gibraltar er del af South West England-kredsen. North West England havde 8 medlemmer i 2014.

North West England grænser mod vest til Det Irske Hav og mod øst til Penninerne og strækker sig fra den skotske grænse i nord til de walisiske bjerge i syd. To store konurbationer, centreret omkring byerne Liverpool og Manchester, dominerer i den sydlige del af regionen og står for størstedelen af regionens befolkning. Den nordlige del af regionen inklusive den nordlige del af Lancashire og Cumbria (og i mindre grad også de sydlige dele af Cheshire) består af landlige områder.

Tidligere var der 10 regioner i England, men det blev ændret, da Merseyside-regionen i 1998 blev lagt under North West England.

Ceremonielle grevskaber
Cheshire
Cumbria
Greater Manchester
Lancashire
Merseyside

Administrativ inddeling

Enhedslige myndigheder
Der er 8 enhedslige myndigheder i North West England:

Blackburn with Darwen (ceremonielt en del af Lancashire)
Blackpool (ceremonielt en del af Lancashire)
Cheshire East (ceremonielt en del af Cheshire)
Cheshire West and Chester (ceremonielt en del af Cheshire)
Cumberland (ceremonielt en del af Cumbria)
Halton (ceremonielt en del af Cheshire)
Warrington (ceremonielt en del af Cheshire)
Westmorland and Furness (ceremonielt en del af Cumbria)

Metropolitan counties
Der er 2 metropolitan counties i North West England:

Greater Manchester (dækker hele det ceremonielle Greater Manchester)
Merseyside (dækker hele det ceremonielle Merseyside)

Ligesom de andre metropolitan counties i England, har hverken Greater Manchester eller Merseyside haft county councils (amtsråd) siden 1986, hvor de blev afskaffet og deres metropolitan boroughs fik tilført grevskabernes gamle opgaver.

De 10 metropolitan boroughs i Greater Manchester er:

Bolton
Bury
Manchester
Oldham
Rochdale
Salford
Stockport
Tameside
Trafford
Wigan

De 5 metropolitan boroughs i Merseyside er:

Knowsley
Liverpool
St Helens
Sefton
Wirral

Non-metropolitan counties
Der er 1 non-metropolitan county i North West England:

Lancashire (dækker det ceremonielle Lancashire på nær Blackburn with Darwen og Blackpool)

Englands regioner
Nordvestengland
Grevesmühlen

Grevesmühlen (IPA gʁeːvəsˈmyːlən) er en by og kommune i det nordøstlige Tyskland, beliggende under Landkreis Nordwestmecklenburg i delstaten Mecklenburg-Vorpommern. Frem til 2011 var byen administrationsby i kreisen. Den ligger 33 km øst for Lübeck, og 29 km nordvest for Schwerin.

Navnet "Grevesmühlen" går tilbage til 1226, og den er én af de ældste byer i Mecklenburg-Vorpommern.

Af kendte mennesker fra byen kan nævnes Rudolph Karstadt, Carsten Jancker, Jens Voigt og Astrid Kumbernuss. Også den nynazistiske musiker Daniel Eggers blev født og døde i byen.

Kommuner i Mecklenburg-Vorpommern
Byer i Kreis Nordwestmecklenburg
Atlas (kartografi)

Et atlas er en betegnelse for en samling kort, sædvanligvis indbundet. 

Samlinger af kort kendes fra 1300-tallet og med trykte kort fra 1570, hvor Abraham Ortelius udgav værket Theatrum Orbis Terrarum, der ofte defineres som det første egentlige atlas med kort i samme format. Det er dog Gerard Mercator, der i 1595 anvender ordet første gang om en bundtet kortsamling, der omfatter kort i samme format; Atlas Sive Cosmographicæ Duisburg 1595. 

Der findes store samlinger af historiske og moderne atlas i Det Kongelige Biblioteks Kortsamling.

Afledt betydning 
Ordet atlas bruges i sjældnere tilfælde også om bøger med systematiske illustrationer i andre sammenhænge som fx "Atlas over den menneskelige hjerne".

Referencer 

Bøger
Kartografi
Armando Guebuza

Armando Emílio Guebuza (født 20. januar 1943) er en politiker fra Mozambique, der var Mozambiques præsident fra 2005 til 2015. Han var FRELIMO's kandidat i valget i december 2004, som han vandt med 63,7% af stemmerne. Han blev taget i ed 2. februar 2005. Internationale observatører i valget kritiserede det faktum at den nationale valgkommition (CNE) ikke klarede at gennemføre et retfærdigt og oversigtligt valg. De nævnene en række mangler ved valgautoriteterne som det styrende parti FRELIMO trak nytte af.

Guebuza er et tidligere medlem af partiets politibureau og tjente i en kort periode som del af det ti medlemmer store kollektive statsoverhoved efter Samora Machels uventede dødsfald i 1986.

Guebuza blev født i det nordlige Mozambique. Han sluttede sig til FRELIMO i en alder af 20 år, kort tid efter at det startede Mozambiques uafhængighedskrig mod Portugal. Inden uafhængigheden blev opnået i 1975, var Guebuza blevet en vigtig general og leder i FRELIMO. Han blev indenrigsminister i Machel-regeringen og gav ordre om at tvinge portugisiske indbyggere til at forlade landet inden 24 timer, kendt som 24 20-ordren på grund af, at indbyggerne blev begrænset til at tage med sig 20 kg med bagage. I løbet af 1980'erne udviklede Guebuza et upopulært program kendt som operation produktion hvor arbejdsløse mennesker fra de urbane områderne blev flyttet til de nordlige delene af landet. Efter Machels død i et flystyrt i Sydafrika, blev han del af en komité som efterforskede omstændighederne omkring styrtet, men som ikke fandt en endelig konklusion. Han repræsenterede FRELIMO i fredsforhandlingene med RENAMO-guerillaen, som førte til fredsaftalen i Rom, som blev underskrevet i 1994.

Efter Joaquim Chissanos socialistiske økonomiske politik blev opgivet, som førte til privatisering af statsselskaber, blev Guebuza en vellykket og rig forretningsmand, særligt indenfor byggebranchen, eksport og fiskeindustrien.

Han blev valgt som FRELIMO's præsidentkandidat i 2002 efter en hård intern kamp i partiet. Han blev generalsekretær i partiet samme år.

Eksterne henvisninger 

 Præsidentens kontor

	

Mozambiques præsidenter
Politikere fra Mozambique